Se på henne. Jeg tror hun sovner.
Ikke vekk henne, Jay.
Sov, Kayla. Du ser trøtt ut.
Si hallo.
Hei, baby.
Her, baby. Se på kameraet.
Se på kameraet som mamma. Kayla!
Gratulerer med dagen
Så liten!
-Det gjorde vondt. -Den er allerede inne.
Jeg er veldig stolt av meg selv.
-Bra for deg. -Selv om det tok meg en time.
Kayla, hvor er du nå?
Jeg gjemte meg bare i helikopteret
og de fikk et nødanrop, så de måtte ta av.
Et stort regnskyll, se. Og jeg har på meg kjole.
Hører du tordenen utenfor bilen?
-Ok, klar, ferdig, gå. -Se på frontruten!
Kom igjen!
Å, nei! Løp!
LØGNEN
En sterk vinterstorm på vei mot østkysten
kan medføre opptil 30 cm snø nord i delstaten New York på fredag.
Den nasjonale værtjenesten har utstedt en vinter...
Kayla.
Kayla!
Hva er det?
Moren din pakket en inhalator til deg.
Det er bare fire dager. Hun er 15, la henne vokse opp.
Jeg er voksen.
Ja, det er du. Beklager.
Siden Kayla er på dansegreia,
hvorfor ikke bli med meg til Vegas?
Nei, jeg har en rettssak om to uker. Jeg kan ikke.
Kayla, inhalatoren din, den er i lommen på vesken din.
Ikke mist den som den forrige.
Nei da.
Slipp meg av her.
Kos deg med guttene. Vi sees på mandag.
Ikke la meg vente.
Jeg elsker å la deg vente.
Takk.
-Ha det. -Ha det.
Ha det, Kayla.
Vet pappa at han flytter inn ennå?
Ikke ennå. Ta på deg sikkerhetsbeltet.
Må jeg dra på den leiren, mamma?
Kan jeg ikke være hjemme?
Du vil bli prima ballerina,
og det krever hardt arbeid, engasjement, offer.
Jeg trodde du elsket ballett.
Kan vi spise frokost? Jeg er skrubbsulten.
Han vet at du ikke kan være sen.
Jeg kan ikke danse uten mat.
Du burde ha tenkt på det tidligere.
Hei! Pikapupen min.
Kan vi få noe å spise?
Jeg har ikke spist i dag.
-Pannekaker. Crazy Custard pannekaker. -Ja!
Ikke la henne komme for sent.
Det skal jeg ikke. Lover. Vil du bli med?
Ja, mamma!
Er du ei 15 år gammel jente eller noe?
Kom an, Beccs.
Du vet at du elsker pannekaker.
Og du vet at jeg hater det navnet.
Hei, Kayla!
Dette er Kaylas mor Rebecca. Trini spiller cello i bandet.
Jeg har hørt så mye om deg, Beccs. Hyggelig å møte deg.
Samme her. Kos deg med pannekakene.
Mamma.
Hva?
Glem det.
-Ser deg på mandag kveld. -Ja.
-Mamma må på jobb. -Ja.
Du kan fortelle meg om det på søndagsøvelsen.
Ser visst ut til at jeg er sjåfør.
Det ligger for mye der.
Moren din vet visst ikke om Trini, eller?
Du ba meg om å ikke si noe.
Vel, det fungerte.
-Du tuller! -Hva er det?
-Kjør til siden, det er Brit. -Hvem er det?
Du kjører forbi! Kjør til siden!
Vent til jeg stopper bilen. Herregud!
Brit!
Hva?
Hva gjør du her?
Jeg skal på den dumme ballettgreia i Gresham.
Hvorfor satt du ikke på med meg?
Fordi drittsekkfaren min sa at han skulle kjøre, men det var løgn.
Hvem er det?
Det er pappa, særing. Kom deg inn.
Hei, pappa.
Hei.
Kan jeg få sitte på med dere?
Ja. Klart, ikke noe problem.
Er dette kjæresten din?
Nei, jeg er bare spøkelset som følger ham.
Kul låt. Hvem er det?
Bandet mitt. Nytt album.
Stilig.
Er du liksom vokalist eller noe?
Ja.
Jeg går til Soul Garage iblant.
Har du spilt der?
Nei. De spiller ikke der.
De er gamle.
Og du vet det, fordi du har vært der sånn cirka aldri?
Du, hva har skjedd med ansiktet ditt?
Ser ut som du ble slått eller noe.
Ingenting. Herregud!
Slutt å stirre, din ekling!
-Er det et toalett i nærheten? -Kanskje nærmere Gresham.
Ok, men kan vi kjøre til siden? Nå? Vær så snill?
Det er ingenting her.
Ok, men jeg tisser faktisk litt, i dette øyeblikket.
Hvorfor er du så motbydelig?
Jeg gjør det, rett på setet.
Pappa, kan du stoppe, er du snill?
Ja. Greit.
Hva er det?
Hvorfor er du så slem?
Ok, vent.
Kayla!
Faen!
Kayla!
Kom igjen, vi må videre!
Kayla!
Kayla, kom deg ned derfra!
Kayla! Kom deg ned!
Kayla! Hva er det du gjør?
Hva er det du gjør?
Vi bare tullet.
- Hvor er vennen din? -Jeg...
Hvor er hun? Hvor er vennen din?
Kjære...
Vent.
Pappa.
Britney!
Pappa!
Britney!
Pappa!
Britney!
Ring nødnummeret!
Vent, pappa! Pappa!
Pappa, vent!
Hva er koden til telefonen din? Kayla! Kom igjen!
Jeg dyttet henne.
Hun var slem!
-Og så var hun bare slem. -Nei!
Jeg dyttet henne og hun falt.
Jeg dyttet henne, og hun falt.
Dukk.
Ok! Kom igjen, inn i bilen! Kom an.
Jeg vil ha bevitnelsen forkynt med én gang vi får svarene.
Kan jeg ringe deg tilbake? Ok.
Hvor er Kayla?
Hun er i bilen.
Pokker heller, Jay.
Ikke si det, hun har overtalt deg til å ikke dra igjen.
-Unnskyld meg. -Kan vi snakke sammen?
-Rebecca! Vent! -Burde ha kjørt henne selv.
-Vent. -Hun må være der.
Seriøst, vi må snakke sammen.
Snakke om hva, Jay?
Hun er en bortskjemt liten drittunge
fordi du lot henne slippe unna med alt!
Du har rett. Jeg kjører henne til leiren.
Kayla!
-Jeg ba deg bli i bilen. -Jay!
Jeg får ikke puste. Vær så snill.
Hvor er inhalatoren din?
-Jeg vet ikke. -Jeg la en ny en i veska di!
-Jeg finner den ikke. -Den må være der.
Kom igjen, la oss se.
Ok. Jeg fikser dette.
Hun må legge seg, hvile litt.
Vi drar til leiligheten min.
-Nei, pappa. -Jo.
Jeg vil ikke dra dit, Trini er der. Jeg vil bare hjem.
-Kom an. -Kom igjen.
Nei.
-Jeg tar henne med hjem. -Nei!
For Guds skyld, Jay.
Pappa?
Synes du hun er pen?
Det er ballettskolen.
Si at hun er syk.
Hei! Ja, jeg vet det, Lindsey. Jeg er lei for det...
Takk for at du forstår. Ok. Ha det.
Hva sa du til dem?
Hva tror du jeg sa til dem?
Jeg kan ta meg av henne om du må tilbake.
Nei, det går bra. Jeg kan jobbe hjemmefra.
Hva har skjedd med hånden din?
Jeg kuttet gipsplater.
Jeg burde ta henne med til meg. Det er nærmere Gresham.
Nei, jeg kjører henne i morgen.
Sørg for at du alltid har med deg en inhalator,
til enhver tid, i bilen.
Hun kan få alvorlige problemer uten.
Hva er det?
Kayla?
-Hva er det du gjør? -Tar et bad.
Har du noe imot det? Unnskyld oss.
Vi må snakke sammen.
-Jeg er like utenfor. -Jay.
Hva foregår?
Jeg vet ikke hva som skjer med dere to.
Du skal på den leiren i morgen.
Hva er dette? Kayla, denne er helt ny.
Du må lære å ta vare på tingene dine.
Du er ikke et barn lenger.
Sett deg opp. Hvordan skjedde dette?
Vi trenger en advokat. En god en.
Den forsvarsadvokaten som du argumenterte Walker-saken mot, han er den beste.
Hva heter han? Edelman? Edelstein?
Jeg forstår ikke hvordan dette kunne skje.
Du skulle ikke ha dratt.
Du skulle ikke bare ha kjørt bort.
Skulle jeg ringt politiet?
Du vet bedre enn det, kom igjen! Tenk.
Vi trenger en advokat, en som kan hjelpe henne.
Og etter det? De kommer ikke til å inngå forlik.
Helmes er en lov-og-ordenstype. Han er kommuneadvokaten.
Han vil prøve henne som voksen.
Som voksen? Det er latterlig! Hun er 15 år gammel!
Men de kranglet før det skjedde.
Så han vil si at det var med vilje, med overlegg.
Det er forsettelig drap.
Men det var ikke med vilje. Det var en ulykke!
Jay, hun dyttet henne.
Hvor skal du?
Jeg drar til elva for å finne henne.
Det skjer ikke.
Finner jeg henne, forsvinner alt dette.
Hun lever kanskje, Jay.
-Hun lever kanskje i den elva. -Nei!
Hun er død.
Gud. Å, herregud.
Fallet hadde brukket nakken hennes, ok?
Og selv om hun overlevde fallet, hadde hun druknet,
eller dødd av hypotermi.
Kom deg ut.
Jeg kjenner datteren min, uansett hva du vil tro.
Hun mente det ikke. Hun kan ikke få livet ødelagt.
Greit? Se på meg. Se på meg!
Vi kan ikke gjøre noe for den jenta.
Vi må hjelpe Kayla.
Ingen så oss. Ingen vet at hun var der.
Så vi sier det ikke til noen.
Herregud.
Jeg må vite at du er med på dette.
Bare gå, er du snill.
Mamma?
Hva har vi å spise?
Kan vi lage egg?
Klart.
Takk.
Det må være faren din.
Hei, pappa. Vi lager frokost. Har du spist ennå?
Mamma, pappa har ikke spist frokost ennå.
Han kan gjerne spise med oss.
Jeg skal lage egg med jalapeños og gouda.
Favoritten min.
Ok.
Hun virker ok. Det er bra.
Hvordan kan hun være så normal?
Hun er i sjokk. Hvordan skal hun oppføre seg?
Jeg vet ikke.
Du er sikker,
helt sikker på at ingen så dere?
Vi var midt i hutaheiti.
Det var ingen der.
Hva?
Det er ikke et problem.
Det var bare en lastebil, men han så oss ikke.
-Å, herregud. -Nei, han kjørte for fort.
Han så henne ikke fordi vi gjemte oss bak bilen.
Jay, så han den jævla bilen?
Hør på meg. Kayla var aldri der.
Ok? Hun ble syk hjemme hos meg,
jeg dro for å hente inhalatoren, så tok vi henne med hit. Punktum.
Vi fortsetter bare med livet.
Det er akkurat det vi gjør. For vi skal ikke overgi henne.
Det er datteren din!
-Jeg vet det. -Oppfør deg som det.
Det var henne hun snakket om i går,
da hun sa: "Du syntes hun var pen."
-Det var Britney, ikke sant? -Å, herregud.
Var det derfor de kranglet? På grunn av deg?
-Nei. -Ikke gå fra meg, Jay.
Hvorfor kranglet de? Svar meg!
Hun gjorde det ikke med vilje. Tror du hun mente det?
Jeg vet ikke hva jeg tror lenger!
Du tror alltid det verste om din egen datter.
Kayla?
Kayla!
Jay, hvor skal hun?
Kayla!
Kayla, hva gjør du?
Bare vent. Kom hit.
Nei! Jeg hater deg!
Jay, få henne inn.
Stopp henne, Jay!
Få henne inn! Nei! Slutt!
Det var ikke en ulykke!
Jeg gjorde det med vilje! På grunn av deg!
-Jeg gjorde det på grunn av deg!
-Hold kjeft! -Jay! Stopp! Hva er det du gjør?
Unnskyld.
Hun mente det ikke. Ikke dra. Jay, ikke gå!
Går det bra, Kayla?
Hei! Rebecca!
Tipper de trodde de skulle slippe unna med det?
Unnskyld meg?
Jeg trodde du visste det.
Britney og Kayla kom aldri til leiren.
Ringte ikke skolen deg?
Nei. Kayla er syk. Jeg holdt henne hjemme i helgen.
Jeg var sikker på at de var sammen om dette.
De har alltid planer og hemmeligheter.
Ja.
Det er bare noe dumt.
Jeg ba henne ta bussen opp dit.
Vi kranglet og hun prøvde å løpe ut av huset,
jeg tok tak i henne, hun falt.
Det var bare forferdelig.
Så jeg antar at hun bare vil straffe gamle far, ikke sant?
Ikke vær redd, Sam. Hun skulker sikkert bare.
-Ja? -Ja.
Ja, ok, du har rett.
Hun har jo gjort dette før. Mange ganger.
Beklager at jeg plaget deg.
Null problem.
Jeg håper Kayla er bedre. Ha det.
Faktisk,
tror du jeg kunne snakke litt med Kayla?
Du sa at hun var hjemme, ikke sant?
Hun gikk ut. Faren hennes tok henne med til legen.
Ok. Kan hun ringe meg når hun er tilbake?
-Jeg vil ikke trenge meg på. -Så klart.
Hun ringer deg. Jeg har nummeret ditt.
Ok. La meg gi deg jobbnummeret mitt, bare i tilfelle.
Klart.
-Hva er det? -Herregud.
Det er veldig kaldt her ute.
-Unnskyld. -Jeg gjør det.
Tre år til, så skal de på college. Ikke sant?
Jeg gleder meg. Vær så god.
Ok. Takk, og jeg håper hun føler seg bedre.
Å, herregud.
Jay, hvor er du? Jeg har ringt deg hele morgenen.
Faren kom innom huset og han vil snakke med Kayla.
Ring meg når du får dette.
Faen.
BRITNEYS FAR
Nei, vi skal ikke lage en sang om et tusenbein!
Skriver en sang med broren min
To tusenbein.
Gleder du deg til konserten vår i morgen?
Kayla?
Konsert?
Du må ringe faren hennes.
Si at du ikke vet hvor hun er.
At du gikk glipp av leiren fordi du var syk.
Jeg pleide å være en normal gutt.
Her, ring ham.
Ingen bryr seg om bakgrunnshistorien din! Uansett, jeg fant henne i havet.
Det eneste i årene mine er blod, en annen fyrs blod...
Kayla, du må gjøre dette.
Du kan ikke bevise at det var bensin.
Si at du ikke lager en tusebeinsang. Georgia!
Ring ham nå!
Nei.
Mamma?
Mamma.
Rebecca?
Pappa! Pappa, vi er her!
Hva er det som foregår?
Han er ingeniør, han er skilt, kona forlot ham.
De flyttet hit for tre måneder siden, kanskje to.
Først var det veldig hyggelig.
Hun hadde en venn, de gikk ut...
Han sa at han hadde kranglet med Britney? Om hva?
Jeg vet ikke! Det sa han ikke.
Kayla begynte å komme sent hjem, var frekk...
Hva kranglet de om?
Jeg vet ikke!
Hvorfor ringte du meg ikke tilbake hele morgenen?
Telefonen min ble ødelagt i elva. Jeg kjøpte en ny.
Du kan ikke bare gå herfra og la meg ta meg av dette alene.
Hun vil bli tatt.
Hun er opprørt og hun er redd for å snakke med ham.
Og for å lyve. Hun er ikke den typen.
Vi ber henne om å lyve resten av livet, Jay.
Vi sender henne på hotell i noen dager.
-Hvorfor? -For å få avstand.
Og så går vi gjennom hele historien med henne.
Hun kan snakke med ham når hun har roet seg ned.
Du så henne i morges. Hun bør ikke snakke med ham,
eller noen, akkurat nå.
Jeg pakker tingene hennes. Hiv det du trenger i bilen min.
Vi må dra.
Nå.
Rebecca?
Hva foregår?
Fikk du ikke beskjedene mine?
Nei, beklager. Jeg gjorde ikke det.
Er Kayla tilbake nå? Jeg må snakke med henne.
Nei. Hun er fortsatt ute hos legen.
Går det bra med deg? Du ser nervøs ut.
Hei, trenger du hjelp?
Dette er Britneys far.
Og dette er Kaylas far. Jay.
-Hei. Sam Ismali. -Hvordan går det?
Du tok Kayla med til legen.
Så hun er der nå, alene?
Tar prøver.
Vi ringer når hun kommer tilbake.
Ok.
Hva i helvete foregår?
-Inn i huset. -Hva er dette?
Hun føler seg ikke bra.
Hvorfor dekker dere for disse jentene?
-Hva gjorde de? -Beklager, men du må dra.
-Jeg må... -Ja.
-Hei, Kayla, hvor er Britney? -Du må dra. Du!
-Kayla, hvor er... -Nei. Du må dra.
-Pappa! -Pokker.
-Jay! -Hva faen gjør du?
Hvorfor tar du tak i meg sånn?
-Kom deg vekk! -Jeg mente ikke å slå ham. Han er gal!
-Inn i huset. -Jeg må bare vite hvor jenta mi er!
Jeg går til politiet.
Inn i huset.
Vent.
Sitt stille!
Faen.
Britney hadde et blåmerke i ansiktet.
Jeg så det.
Det var her.
Som om hun hadde blitt slått.
De kranglet den morgenen. Han sa det.
Nei. Ikke tale om.
-Det gjør vi ikke. -Han er på stasjonen.
Jeg vil ikke være med på det!
De kommer til å arrestere henne, så vi må gjøre noe.
Jeg kjenner Sam. Han er ikke sånn.
Du jobbet der. Snakk med vennen din, politimannen.
-Nei. -Livet for én familie er over.
-Det trenger ikke være... -Skylder vi på ham?
Hun hadde et blåmerke i ansiktet.
-Hvor mange ganger slo han henne? -Nei!
Du jobbet med drap. Folk gjør gale ting.
De skader... De dreper barna sine.
Nei.
De kommer etter henne om vi ikke gjøre noe.
Becca?
De sa at det var deg og jeg sa pisspreik.
Tilbake fra de døde. Eller bedriftsrett. Samme greie.
-Hvordan behandler det sivile livet deg? -Bra.
Ja. Bedre enn her. Jeg får gratis kaffe der jeg jobber nå.
Drømmelivet.
Vil du snakke på kontoret mitt?
Nei, det er greit. Det er...
Det er nok ingenting.
Men du er her.
Så, hva skjer?
Det er Kaylas venn.
Hun dukket ikke opp på leiren ballettskolen har hver vinter
i langhelgen. Så jeg er bekymret.
Så vi snakker om en tenåring som har vært borte hvor lenge?
Rundt 24 timer.
Meldte foreldrene henne savnet?
Jeg vet ikke.
Men faren kom innom hos oss i dag, han oppførte seg rart.
Merkelig.
Han skremte meg.
Jeg tror...
Jeg tror at han misbruker datteren sin.
Kan jeg sitte her?
Gjør som du vil.
Lyst til å svømme?
Det var teit å si.
Jeg er redd.
Vet du det?
Det er ikke en lek, det er livet ditt.
Det er fremtiden din.
Det blir ikke alltid slik, men gjør som vi sier akkurat nå.
Det er eneste måte vi kan beskytte deg på.
Ja.
Du må være iskald. Her.
Her.
Det hjelper.
Det hjelper med å fjerne smerten.
Ingen liker meg.
Guttene på skolen ser ikke på meg engang.
Det er ikke sant.
Du er vakker.
Ikke som henne.
Var det derfor du dyttet henne?
Hvis du gjør noe virkelig ille,
hvordan gjør du det ugjort?
Jay? Kayla, inn i huset.
Jeg må snakke med faren din.
Kom hit.
Kenji kommer snart. Hun vil snakke med Kayla.
Fortell meg om blåmerket.
Det var på kjeven hennes.
Det var her.
Sa Britney hvem som slo henne?
Nei.
Jeg skjønner at du ikke vil skape problemer,
men om hun sa noe, må jeg vite det.
Hun gjorde ikke det, jeg sa det alt.
Den er grei.
Forstått.
Når snakket du og Britney sist?
For to eller tre dager siden. Jeg...
Jeg husker egentlig ikke.
Britney bor i nærheten,
så jentene ser hverandre nesten hver dag.
Så, kanskje i forgårs?
Ja, kanskje.
Og du dro ikke til ballettleiren i går?
Nei. Jeg...
Jeg ble syk hos faren min.
Og så trengte jeg inhalatoren min, så han dro til mammas kontor.
Og så kom vi tilbake hit.
Snakket Britney noen gang om forholdet til faren?
Alt hjelper.
Han ble sint på henne.
Mye. Hele tiden.
Han er veldig hissig.
Hun sa at han slår henne. Ofte.
Kan jeg gå?
Hun har vært syk.
Ja, jeg har nok foreløpig.
Jeg ringer hvis det er noe annet.
Takk for at du kom innom.
Hun er så voksen. Sist jeg så Kayla, var hun så høy.
Ja.
Ring meg når som helst om du trenger noe annet.
-Beklager at hun måtte gå gjennom det. -Det er ok.
Faren meldte henne ikke savnet. Jeg sjekket.
Hva skal du gjøre?
Kontakte drittsekken, høre hva han har å si.
Apropos drittsekker, hvordan har Jay det?
Jeg trodde han skulle forsvinne inn i midtlivskrisen etter skilsmissen.
Ja. Han har faktisk forandret seg.
Han er flink med Kayla.
Faktisk bedre enn meg.
Han er en god far.
Koser han seg fortsatt på byen med skadedyrene?
Noen ting forandrer seg ikke.
Takk for at du kom innom.
Vi burde spise lunsj en gang, eller til og med middag?
Hvis du betaler. Du er den eneste som har råd til det.
-Slutt. Ha det. -Ha det.
Du.
Det du sa om Britneys far,
slår han henne virkelig?
Jeg har visst lært av de beste.
Kan du være så snill å bli?
Hva om han kommer tilbake?
Jeg snakker med moren din.
Ok.
Det er fint å ha deg hjemme.
Ja, det er det.
Du vet hvor de ekstra teppene er, i tilfelle du blir kald?
Jeg gjør det. Jeg ordner det.
Du byttet ikke ut låsene.
Nei, det gjorde jeg ikke.
Hvor lenge har hun skåret seg?
Hun begynte noen måneder etter at du dro.
Jeg ba henne snakke med noen, men hun stoppet ikke, så
jeg vet ikke hva jeg skal gjøre.
Jeg fulgte ikke med.
Du.
Unnskyld.
Unnskyld at jeg ikke var der i alle de årene.
Jay, det er noe galt med henne.
Hun var en så glad liten jente.
Ja, det var hun.
Ok. God natt.
Natta.
Mr. Ismali? Betjent Tagata og Barnes.
Vi kommer fra påtalemyndigheten.
Du har vært ute hele natta.
Vi har ventet på deg.
Ja, jeg lette etter datteren min.
Fant dere henne?
Du kunne meldt henne savnet.
Jeg prøvde. De tok det ikke alvorlig.
De sa at siden hun har gjort dette før,
-måtte jeg vente 48 timer. -Har hun rømt før?
Hun er tenåring. De gjør sånt.
Hva er du?
Indisk? Arabisk? Hva?
Pakistansk.
Har du noen gang mistet besinnelsen med jenta di?
Hva er det du spør om?
-Slo du datteren din? -Hva?
Bare svar ja eller nei.
Nei.
Nei, jeg har aldri slått jenta mi.
Hvem sa dette?
-La oss ta en prat. -Nei, dette er tull.
-Hvem har dere snakket med? -Jeg hørte deg.
-Jeg tror ikke du gjorde det. -Hva sa du?
La oss gå inn, Mr. Ismali.
Pappa, det er meg. Kom igjen, våkne.
Våkne.
Hva skal vi gjøre i dag?
-Hva skal vi gjøre? -Hei, vennen, stopp.
Nei, pappa! Nei!
-Hva skal vi gjøre? -Jeg spurte deg.
Du vil klemme meg.
-Slutt med det. Få henne vekk fra meg! -Nei, slutt selv.
Få henne vekk fra meg!
-Få henne vekk fra meg! -Stopp.
Jeg må på kontoret i noen timer.
Du kan gjerne bli, men frisk luft hadde ikke skadet.
Vi drar hjem til meg. Jeg må skifte uansett.
Si farvel til moren din. Kom igjen.
-Ha det. -Ha det.
Imponer dem, tøffen.
Ikke ødelegg noe.
Nei! Du har meg allerede!
Unnskyld.
Jeg trodde jeg skadet deg.
Hva gjør du her?
Hei til deg også. Bandøvelse.
Du sa at vi måtte være her innen 12 om vi ikke ville ha sparken.
Seriøst? Glemte du det?
Jeg ble bare opptatt.
Kan vi snakke litt? Privat?
Denne jobben er viktig for oss. Hvordan kunne du glemme det?
-Jeg har hatt mye å streve med. -Hva da?
Kan vi gå ut dit igjen? Bandet venter.
Jeg fant denne i bilen din.
Hvem sin er det?
Den er Kaylas.
-Kan jeg få den? -Pisspreik.
Jeg skal spørre Kayla selv.
Gi meg veska nå.
Jeg sier det ikke igjen. Gi den til meg.
Drittsekk.
Hei. Hvor er Kayla?
Hun stakk også.
-Hva? -Hva er det med damene dine?
Becca. Hei.
Kenji. Hei.
Partneren min, Rodney Barnes.
Hei.
-Alt i orden? -Vi snakket med faren.
Han var ganske opprørt.
Sa du ikke ville la Kayla snakke med ham.
Ja. Han oppførte seg skikkelig sprøtt. Jeg sa jo det.
Jeg ville ikke slippe ham nær henne. Han er hissig.
Ifølge datteren din, ikke sant?
Ingen av de andre naboene var enige.
Kanskje de ikke kjenner ham så godt som de tror.
Nevnte datteren din at Britney Ismali mistet mobilen sin?
Nei. Arresterte dere han i det minste?
Kayla ga dere nok til å anholde ham i 24 timer.
Vi tror den savnede jenta mistet mobilen sin.
Det siste pinget vi fikk var dagen etter at hun forsvant.
Vi sporet det til en mobilantenne i sentrum.
Mannen din bor i sentrum, ikke sant?
Eksmannen min.
Stemmer.
Hvordan kommer han overens med vennene til datteren din?
Som alle andre fedre. Hva er det du vil frem til?
Ingenting. Jeg bare lurer.
Jenta var ganske sexy.
Jobbet han her akkurat i fengsel?
Jeg hadde sendt ham tilbake om jeg var deg, Kenji.
Lær ham folkeskikk.
Jeg gjør bare jobben min. Du vet hvordan det er.
Ja, det gjør jeg.
Jeg må gjøre min, så om det var alt...
Det var alt.
Takk, Rebecca.
Jeg hjelper gjerne.
Kayla! Vent.
Dette har gått langt nok.
Politiet er involvert nå.
Uansett hva du og Britney leker, er det over.
Du må fortelle meg hvor hun er.
Jeg er lei for det.
Unnskyld, jeg mente ikke at det skulle gå så langt.
Ingen skulle bli skadet.
-Hva betyr det? -Ingenting.
-Hva betyr det, Kayla? -Slipp meg!
-Hvor er datteren min? Herregud! -Slipp meg!
Kayla!
Jay?
Kayla?
Vennen?
Hva?
-Hva er det du gjør? -Kayla?
Kayla, hva gikk det av deg? Hvorfor dro du bare?
Kenji kom innom kontoret mitt.
De sporet opp Britneys telefon. Den var i sentrum.
Å, herregud. Har du den?
Nei, jeg la den igjen i bilen.
Den var av. Kan ikke spores igjen.
De vet hvor den var og de vet at du bor der!
Det gjør halve byen også. Du skulle ha ringt meg.
Like etter at politiet snakket med meg? Hvordan hadde det sett ut?
Tenk, Jay! Jeg kan ikke være den eneste som tenker!
Jeg gjorde én feil!
Men vi kan ikke gjøre noen feil, Jay!
Bare hold kjeft.
Hold kjeft! Det er min feil! Alt sammen.
-Bare stopp! -Kayla, slutt.
Jeg er en grusom person.
Og det jeg gjorde...
Jeg er en forferdelig person.
-Nei, det er du ikke. -Jo, det er jeg.
Hør her.
Du er et godt menneske.
Jeg vet det.
Det som skjedde,
det var et uhell.
Du mente det ikke.
Og vi kommer aldri til å snakke om det igjen.
Noensinne. Ok?
Ok?
Her er det.
Ok, nå har du sett det, fornøyd?
Gi meg et øyeblikk.
Hun har rømt tre ganger.
For halvannet år siden og seks måneder siden.
Unger rømmer ikke uten grunn. Kanskje kompisen din hadde rett.
Kom igjen, Kenji. Jeg trodde du mente at faren gjorde det.
Det gjør jeg.
Så hva gjør vi her?
La oss snakke med ham igjen.
Kjenner du til Hopewell Bridge?
Den på Route 275, i retning Gresham?
Den er lett å se fra veien.
Nei. Jeg kjenner ikke til den.
Så du stoppet ikke der den morgenen med Kayla?
Vi dro rett fra huset mitt til Rebeccas kontor.
-Som jeg sa. Ingen stopp. -Stemmer.
Du burde snakke med faren igjen og arrestere ham.
Holder du i det minste øye med ham?
Vi kommer tilbake til dette.
Dette er bortkastet tid.
Kanskje han er på vei til Chicago eller noe.
Har Kayla og Britney kranglet nylig?
Nei.
Aldri? Virkelig? Kranglet de aldri?
Jeg sa ikke aldri.
Når var siste gang?
Vil du gi henne en sjanse til å snakke, eller skal du bare avbryte?
De er bestevenner. Selvsagt kranglet de.
Men ikke i det siste.
Fant noen e-poster på Britneys datamaskin om en gutt, Jeremy Richards.
Kjenner du ham?
Nei.
En gutt på skolen. Hva så?
Han var kjæresten til datteren din.
Hva?
For noen uker siden beskyldte hun Britney for å stjele ham.
Hun skrev en stygg e-post også. Jeg har den her.
Ja.
Hun truet med å drepe Britney.
Vi vet at tenåringer kan være melodramatiske.
Hun mente det ikke.
Seriøst? Det er latterlig.
Jeg spør deg én gang til,
og du må være ærlig.
Var Kayla på eller i nærheten av Hopewell Bridge den morgenen?
Nei.
Vi fant denne der.
Kaylas inhalator.
Hundepatruljen søker i elva nå.
Det er bare et spørsmål om tid før de finner henne.
Kom dere ut. Kom dere ut av huset mitt.
-Kom igjen, Becca. -Dere må gå nå.
De kommer tilbake.
De vil arrestere henne.
De kommer til å arrestere oss alle.
Jay, han er i huset. Lysene ble slukket.
Han må være på vei opp.
Ser du toppetasjen derfra?
Jeg ser ikke baksiden herfra.
Vent.
Jay, han slår ikke på noe lys.
Jeg vet ikke hvor han er.
Jeg tror vi må komme oss ut herfra.
Ok. Nesten ferdig.
Herregud. Jeg tror vi må dra. Er du der?
Nei, du skal ingen steder.
Fortell meg hvor Britney er.
Hvor er datteren min?
Jay!
-Slipp meg! -Bare si det!
Hei!
-Jay! -Hei! Hva i helvete?
Ikke rør henne, for faen!
Jay!
Slutt, Jay!
Du dreper ham!
Jeg vet det!
Jeg vet at dere har beskyttet henne.
Jeg vet at det var Kayla.
Jeg vet at hun gjorde det!
-Jeg vet det. -Kom igjen. Gå nå.
Gå.
Rebecca! Hjelp!
Hjelp meg! Rebecca!
Hva er det du gjør?
Vær så snill.
Hjelp.
Vær så snill.
Hjelp meg.
Vær så snill.
Vær så snill, ikke gå fra meg.
Det skal jeg ikke.
Vær så god.
Er dere ikke sultne?
Jeg kommer for sent.
Jeg er glad i dere.
Er Kayla hjemme?
Mrs. Marston, er alt i orden?
Jeg antar at Kayla fortalte deg det.
Ok. Vi mente ikke å holde det gående så lenge.
Jeg bare...
Jeg ville bare treffe kjæresten min.
Og Kayla...
Hun gikk bare med på det.
Vet faren min det?
Er jeg i trøbbel?
Jeg skal si hei til henne.
Vent.
Gå hjem.
Hva er det?
Ikke se sånn på meg.
Britney planla alt. Ikke jeg.
Hun sa det ville være morsomt hvis jeg lot som om jeg dyttet henne.
Kayla, herregud...
Jeg skulle si det.
Jeg skulle det.
Jeg sverger at jeg skulle fortelle det.
Jeg sverger.
Men så hørte jeg dere begge på badet.
Og dere lo.
Det var akkurat som før.
Sånn var det. Da jeg var liten.
Sånn var det.
Og vi var så lykkelige.
Jeg trengte litt mer tid.
Det var alt. Jeg trengte bare litt mer tid.
Jeg trengte bare tid slik at dere...
...slik at dere skulle velge hverandre.
Jeg bare...
Slik at dere skulle velge meg.
Unnskyld. Vær så snill, nei.
Vær så snill, nei. Unnskyld. Vær så snill, ikke forlat meg!
Jeg ville bare at det skulle bli som før. Jeg er lei for det!
Vær så snill, ikke dra. Jeg er lei for det.
Vær så snill, ikke forlat meg, mamma.
Vær så snill!
Jeg er glad i dere.
Unnskyld.
Vær så snill, ikke forlat meg.
Tekst: Marte Fagervik
Kreativ leder Gry Viola Impelluso